Vores familie på seks boede i denne skønne lejlighed i tre dage på vores rundtur på Sicilien. Lejligheden er et unikum - en kæmpe herskabslejlighed i flere plan med skønne møbler, som ejeren, der er arkitekt, selv har tegnet og bygget. Tagterrassen er prikken over i’et med en vild udsigt over smukke Palermo.
Lejligheden ligger meget centralt og tæt på alle seværdigheder og områder med restauranter. Det ligger ligeledes meget tæt på et madmarked (Vucciria), som omdannes til et partyområde om aftenen og natten. Derfor er der en del høj musik der desværre trænger ind i lejligheden og som kan påvirke nattesøvnen.